BSE
మెటల్‌, పిఎస్‌యు స్టాక్స్‌ మద్దతు
ముంబయి,ఆగస్టు 5: స్టాక్‌ మార్కెట్లలో సెన్సెక్స్‌,నిఫ్టీ రెండూ కూడా గరిష్టస్థాయి లోనే ముగిసాయి. గతట్రేడింగ్‌లలోని నష్టాలను రివర్స్‌చేస్తూ వినియోగరంగ ఉత్పత్తులు, మెటల్‌, ప్రభుత్వరంగ స్టాక్స్‌ కంపెనీలు మద్దతునిచ్చాయి. మార్కెట్లపై అంతర్జాతీయ మార్కెట్ల నీర సించిన ధోరణులు అంతగా ప్రభావం చూపించలేదు. ఎన్‌ఎస్‌ఇ సూచి 52.75 పాయింట్ల ఎగువన 10,066.40 పాయింట్లవద్ద స్థిరపడితే బిఎస్‌ఇ సెన్సెక్స్‌ 87.53 పాయింట్లవద్ద స్థిరపడింది. రెండు సూచీలు కూడా వరుసగా ఐదో వారం లాభాలను నమోదు చేసినట్లయింది. ఎన్‌ఎస్‌ఇ సూచి 0.52శాతం బిఎస్‌ఇ సూచి 0.05శాతం పెరిగాయి.
బిఎస్‌ఇపరంగా వివిధ విభాగసూచీ ల్లో వినియోగరంగ ఉత్పత్తులు ప్రకాశించింది. 4.21శాతం వరకూ పెరిగింది. చమురుగ్యాస్‌ సూచి 2.63శాతం, మెట ల్‌ 2.5శాతం, ప్రభుత్వరంగసంస్థలు 2.45శాతం పెరి గాయి. హెల్త్‌కేర్‌ సూచి ఒక్కటే బిఎస్‌ఇలో 0.94శాతం క్షీణించింది. అమెరికా ఎఫ్‌డిఎ నాణ్యతా లోపాలను ఎత్తిచూపిస్తూ బయోకాన్‌ లిమిటెడ్‌ను హెచ్చరించింది. కేవలం ఒక్క కంపెనీపైనే కాకుండా భారతీయ హెల్త్‌కేర్‌రంగంపై ఎక్కువ ప్రభావంచూపిస్తున్నాయి. సెన్సెక్స్‌లోని ఐదు లాభాలసంస్థల్లో హీరోమోటోకార్ప్‌ 3.11శాతం, కోల్‌ ఇండియా 3.04శాతం, టాటాస్టీల్‌ 2.85శాతం, ఎన్‌టిపిసి 2.78శాతం, హిందూస్థాన్‌ యూనిలీవర్‌ 1.91శాతం లాభ పడ్డాయి. డాక్టర్‌ రెడ్డీస్‌ 3.76శాతం, సన్‌ఫార్మా 1.85శాతం, రిలయన్స్‌ 1.76శాతం, భారతిఎయిర్‌టెల్‌ 0.78శాతం, హెచ్‌డి ఎఫ్‌సి 0.27శాతంగా ఉన్నాయి.
బయోకాన్‌ కంపెనీ షేర్లు 7.6శాతంవరకూ దిగ జారాయి. అమెరికాఎఫ్‌డిఎ పది తులనాత్మక పరిశీలన అంశాలను కంపెనీకి సూచించింది. బెంగళూరులోని కంపెనీ ప్లాంట్‌ను తనిఖీ చేసిన ఎఫ్‌డిఎ హెచ్చరికలు జారీచేసింది. నిఫ్టీ పార్మా సూచీలో ఉన్న అన్ని కంపెనీలు కూడా పెరిగాయి. 2.5 శాతం వరుసగా మూడోనెలలో తగ్గింది. సన్‌ఫార్మా 4.5 శాతం, డాక్టర్‌ రెడ్డీస్‌లేబ్స్‌ 3శాతంచొప్పున దిగజారాయి. రిలయన్స్‌ ఇండస్ట్రీస్‌ ఎన్‌ఎస్‌ఇసూచీలో 2.1శాతం తగ్గిం ది. రెండురోజుల లాభాల ట్రేడింగ్‌ తర్వాత ఇన్వెస్టర్లు లాభాలను కట్టడిచేసారు. ఇండియన్‌ ఆయిల్‌ కార్పొరేషన్‌ 5.1శాతంపెరిగింది. కంపెనీఅంచనాలకుమించిన లాభాల ను ప్రకటించడమే ఇందుకుకీలకం. వాల్‌స్ట్రీట్‌లోటెక్నాలజీ ఆధారిత కంపెనీలు క్షీణించిన నేపథ్యంలోఆసియాలో స్టాక్‌మార్కెట్లు శుక్రవారం కొంత పెరిగాయి. అమెరికా ట్రెజరీ రాబడులు డాలర్‌పరంగా ఒత్తిడికిలోనయ్యాయి. అమెరికా ఎన్నికల్లో రష్యా ప్రమేయం ఉందన్న విచారణాంశాలను వెల్లడిచేయడంతో మార్కెట్లు కొంతఒత్తిడికి లోనయ్యాయి.